РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Броj: 06-2/441-13

19. новембар 2013. године

Б е о г р а д

З А П И С Н И К

35. СЕДНИЦЕ ОДБОРА ЗА ЗАШТИТУ ЖИВОТНЕ СРЕДИНЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 19. НОВЕМБРА 2013. ГОДИНЕ

Седница је почела у 14,05 часова.

Седницом је председавала Милица Војић Марковић, председник Одбора.

Седници су присуствовали чланови Одбора: Александра Томић, Зоран Бојанић, Жељко Сушец, Биљана Илић Стошић, Јелена Травар Миљевић, Иван Карић, Живојин Станковић, Константин Арсеновић и Весна Марковић,заменик члана Јелене Мијатовић.

Седници нису присуствовали чланови Одбора: Јелена Мијатовић, Гордана Чомић, Дејан Николић, Ивана Динић, Јудита Поповић и Зоран Васић.

Седници су присуствовали: представници Министарства енергетике, развоја и заштите животне средине: Сузана Андрејевић Стефановић, саветник у Одељењу за хемикалије, Зоран Ибровић, начелник Одељења за Одељења за хармонизацију прописа у области животне средине и Мирјана Кнежевић, саветник.

На предлог председника Одбора, једногласно је усвојен следећи

Д н е в н и р е д :

1. Разматрање амандмана на Предлог закона о изменама Закона о забрани развоја, производње, складиштења и употребе хемијског оружја и о његовом уништавању;

2. Разно.

Пре преласка на рад по утврђеном дневном реду, Одбор је, једногласно, усвојио:

- Записник 33. седнице, одржане 5. новембра 2013. године и

- Записник 34. седнице, одржане 13. новембра 2013. године.

Прва тачка дневног реда - **Разматрање амандмана на Предлог закона о изменама Закона о забрани развоја, производње, складиштења и употребе хемијског оружја и о његовом уништавању**

Председник Одбора констатовала је да су овај предлог закона поднета су два амандмана, као и да је Влада доставила Мишљење о амандманима на овај предлог закона, у ком је предложила Народној скупштини да прихвати Амандман Одбора за заштиту животне средине на члан 1. овог предлога закона и да одбије Амандман који су на члан 2. овог предлога закона заједно поднели народни посланици Радмила Геров, Јудита Поповић и Кенан Хајдаревић.

Није било расправе о овој тачки дневног реда.

Одбор за заштиту животне средине (са два гласа за, ниједним гласом против и једним уздржаним, а седам чланова Одбора није гласало) одлучио да Народној скупштини предложи да одбије Амандман који су на члан 2. овог предлога закона заједно поднели народни посланици Радмила Геров, Јудита Поповић и Кенан Хајдаревић.

Друга тачка дневног реда– **Разно**

Поводом ове тачке дневног реда није било предлога ни дискусије.

Седница је завршена у 14:10 часова.

СЕКРЕТАР ПРЕДСЕДНИК

Милица Башић Милица Војић Марковић